Клуб на Стоичков даде „Левски“ на УЕФА – Труд
Клуб на Стоичков даде „Левски“ на УЕФА
12.08.2018 • 21:38
Клуб на Христо Стоичков е сезирал УЕФА заради неуредени финансови взаимоотношения с „Левски“. Каталунският вестник „Спорт“ разказа как „сините“ не са платили на школата на Камата в Барселона за трансфера на Божидар Краев в датския „Мидтиланд“.
Вестник „Спорт“ твърди, че собственикът на „Левски“ Спас Русев вече „е демонстрирал предразположеност да разреши този казус, който притеснява Стоичков“. Изданието добавя, че „един от излезлите от школата футболисти на име Божидар Краев, е предизвикал разкол в УЕФА.“
Нападателят рядко играе в „Мидтиланд“, но се води шампион на Дания. Футболистът бе звезда в „Левски“, но не спечели нито един трофей със „сините“. Стоичков се е чул преди няколко месеца със Спас Русев, който е обещал, че проблемът ще бъде оправен. Само че все още това не се случва.
В школа „Христо Стоичков“ тренират над 800 момчета и момичета. „От Маями той наблюдава внимателно какво се случва – пише „Спорт“. – Повече от 18 години Стоичков се е посветил на обучението на деца.“